ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
کاشتکاری میں دلچسپی بڑھانے کی کوششیں
شماریات اور پروگرام نفاذ کی وزارت  کے ذریعے جاری پیریوڈک لیبر فورس سروے  2021-22 کے مطابق زراعت اور متعلقہ شعبے میں کام کرنے والے مزدوروں کا فیصد درج ذیل ہے:
|
|
سال
|
|
زراعت اور متعلقہ شعبے میں کام کرنے والے مزدوروں کی معمول کی حیثیت میں تقسیم 
|
|
2019-20
|
|
45۔56
|
|
2020-21
|
|
46۔46
|
|
2021-22
|
|
45۔46
مزید برآں، حکومت نے زراعت کو زیادہ منافع بخش پیشہ بنانے کے لیے متعدد پالیسیاں، اصلاحات، ترقیاتی پروگرام اور اسکیمیں شروع کی ہیں۔ ان میں شامل ہیں:
- پی ایم کسان کے تحت سالانہ 6000 روپے کی ضمنی آمدنی کی منتقلی تین مساوی قسطوں میں کی گئی ہے۔
- خریف اور ربیع کی تمام فصلوں کے لیے کم از کم امدادی قیمت  میں اضافہ پیداواری لاگت پر کم از کم 50 فیصد منافع مارجن کو یقینی بنانا،
- پردھان منتری فصل بیمہ یوجنا  کے تحت فصل بیمہ
- پردھان منتری کرشی سینچائی یوجنا  کے تحت آبپاشی تک بہتر رسائی،
- ایگری انفراسٹرکچر فنڈ  کے ذریعے بنیادی ڈھانچے کی تعمیر پر خصوصی توجہ دی گئی ہے جس کا حجم 100,000 کروڑ روپے ہے۔
- ایف سی آئی آپریشنز کے علاوہ پی ایم آشا کے تحت نئی خریداری پالیسی
- کسان کریڈٹ کارڈ  زرعی فصلوں کے علاوہ ڈیری اور ماہی گیری کے کاشتکاروں کو بھی پیداواری قرض دیتے ہیں،
- 10,000 ایف پی اوز کی تشکیل اور ترقی
- پائیدار زراعت کے لیے قومی مشن ، جس کا مقصد بھارتی زراعت کو بدلتی آب و ہوا کے لیے زیادہ لچکدار بنانے کے لیے حکمت عملی تیار کرنا اور نافذ کرنا ہے۔
- زراعت میں ڈرون ٹکنالوجیوں کو اپنانا جس میں بھارتی زراعت میں انقلاب لانے کی صلاحیت ہے۔
- شہد کی مکھی پالنے، راشٹریہ گوکل مشن، نیلے انقلاب، سود میں رعایت اسکیم، زرعی جنگلات، بانس کی تنظیم نو، نئی نسل کے واٹر شیڈ گائیڈ لائنز پر عمل درآمد وغیرہ کے تحت حاصل ہونے والے فوائد
- زرعی ویلیو چین کے تمام مراحل میں ڈیجیٹل ٹکنالوجی کے اطلاق پر توجہ مرکوز کرنا۔
- کسانوں کو رعایتی قیمت پر کھاد کی فراہمی تاکہ ان پٹ لاگت کو کم کرنا۔
یہ معلومات مرکزی وزیر زراعت اور کسانوں کی فلاح و بہبود جناب نریندر سنگھ تومر نے آج لوک سبھا میں ایک سوال کے تحریری جواب میں دی۔
بندرگاہوں، جہاز رانی اور آبی راستوں کی وزارت
وسطی ایشیائی منڈیوں کو مربوط کرنے والے انٹرنیشنل نارتھ ساؤتھ ٹرانسپورٹ کاریڈور  سے منسلک چابہار کو فروغ دینے کے لیے ’یوم چابہار‘ منایا گیا
بندرگاہ، جہازرانی اور آبی راستوں کی وزارت  نے انڈیا پورٹس گلوبل کے تعاون سے آج ممبئی میں ’یوم چابہار ‘ منایا ،جس کا مقصد وسطی ایشیائی منڈیوں کو مربوط کرنے والے آئی این ایس ٹی سی سے منسلک چابہار کو فروغ دینا ہے۔ آئی این ایس ٹی سی  بھارت کا ویژن اور پہل قدمی ہے جس کا مقصد روس اور یوروپ تک رسائی اور وسطی ایشیائی منڈیوں میں داخلے کے لیے ای ایکس آئی ایم کھیپوں کے صرف ہونے والے وقت میں تخفیف کرنا ہے۔ ایران میں واقع چابہار بندرگاہ خطے اور خصوصاً وسطی ایشیا کے لیے تجارتی ٹرانزٹ مرکز کی حیثیت رکھتی ہے۔
ایم او پی ایس ڈبلیو اور آیوش کے مرکزی وزیر جناب سربانند سونووال ، ایم او پی ایس ڈبلیو کے وزیر مملکت جناب شری پد یسو نائک، جمہوریہ قزاخستان کے سفیر محترم جناب نرلان زلگس بائف، کرغیستان کے سفیر محترم جناب اسین اسائف، تاجکستان کے سفیر محترم جناب لقمان بوبوکالنزودا، ترکمانستان کے سفیر محترم جناب شالار گیلڈینازروف، ازبیکستان کے سفیر محترم جناب دلشود اخاتوف، وزیر اعظم کے دفتر کے بندرگاہ اور اقتصادی امور کے ڈپٹی محترم جناب جلیل اسلامی، قونصل جنرل ، افغانستان محترمہ زکیہ ورداک، اسلامی جمہوریہ ایران کے قونصل جنرل محترم ڈاکٹر اے ایم الیخانی، وزیر کے مشیر اور سڑک اور شہری ترقیات کی وزارت، ایران کے بین الاقوامی امور کے مرکز کے سربراہ محترم جناب مسود اوستاد حسینی، بھارتی بندرگاہوں کی ایسوسی ایشن کے چیئرمین جناب راجیو جلوٹا اور آئی پی جی ایل کے منیجنگ ڈائرکٹر جناب سنیل مرکندن جیسی معزز شخصیات نے دیگر معزز مہمانوں کے ساتھ اپنی موجودگی سے اس تقریب کو رونق بخشی۔
اپنے خطاب کے دوران جناب سربانند سونووال نے کہا کہ ہمارا خواب چابہار میں واقع شہید بہشتی بندرگاہ کو ٹرانزٹ ہب میں تبدیل کرنا اور اسے آئی این ایس ٹی سی کے ساتھ مربوط کرنا ہے تاکہ وسطی ایشیائی ممالک تک رسائی کو یقینی بنایا جا سکے۔ انہوں نے کہا کہ ہم شہید بہشتی بندرگاہ اور چابہار آزاد تجارتی حلقے کی مراعات کو بروئے کار لانے کے لیے کاروباری اداروں اور لاجسٹکس کمپنیوں کے ساتھ کام کرنے کے لیے پر امید ہیں۔ انہوں نے مزید کہا کہ ہم تمام نمائندوں اور شراکت داروں سے اپیل کرتے ہیں کہ وہ بھارت سے ایران اور وسطی ایشیا تک مزید قابل استطاعت، مختصر، تیز رفتار اور قابل اعتماد راستہ تیار کرنے کی غرض سے نقل و حمل میں صرف ہونے والے وقت اور لاگت میں تخفیف کرنے کے لیے اپنے سجھاؤ اور مشورے پیش کریں۔
تقریب کے دوران، وسطی ایشیائی ممالک کے وفود نے اس امر پر روشنی ڈالی کہ چابہار اور آئی این ایس ٹی سی کے درمیان رابطہ ان کے علاقوں میں ای ایکس آئی ایم تجارت کو تقویت بہم پہنچانے اور زمینی علاقوں سے گھرے ممالک میں مزید ترقی کے لیے اس کی قوت میں اضافہ کرنے کے لیے کیسے ایک اہم کردار ادا کر سکتا ہے۔ اس یک روزہ تقریب کے دوران ، مختلف پرزنٹیشن کے علاوہ حکومتی اور کاروباری سیشنوں کا بھی اہتمام کیا گیا۔ پرزنٹیشن اور تقاریر آئی پی اے کے چیئرمین، آئی پی جی ایل ، ایف ایف ایف اے آئی کے منیجنگ ڈائرکٹر، اور وزارت خارجہ کے جوائنٹ سکریٹری کے ذریعہ پیش کی گئیں۔یہ میٹنگ ووٹ آف تھینکس کے ساتھ اختتام پذیر ہوئی ، جسے جناب انمیش شرد واگھ، آئی آر ایس ڈائرکٹر آپریشنز، آئی پی جی ایل کے ذریعہ پیش کیا گیا۔
خلا ء کا محکمہ
مرکزی وزیر ڈاکٹر جتیندر سنگھ نے کہا ہے کہ پچھلے 5سال کے دوران اسرو نے اپنے تجارتی شعبوں کے ذریعہ 19 ملکو ں کے 177 بیرونی سیٹلائٹ کامیابی سے لانچ کئے ہیں
ان 177 بیرونی سیٹلائٹس کی لانچنگ کے ذریعہ جنوری 2018سے نومبر 2022 تک تقریباََ 94 ملین امریکی ڈالر اور 46 ملین یورو کا بیرونی زر مبادلہ حاصل کیا گیا
غیر سرکاری اداروں کے فروغ اور امداد کے لئے سنگل ونڈو ایجنسی‘ان –اسپیس ’ کی تشکیل سے اسٹارٹ اپ برادری میں زبردست دلچسپی پیداہوئی ہے اور اب تک ‘ ان –اسپیس ’ ڈجیٹل پلیٹ فارم پر ایک سو گیارہ  اسپیس اسٹارٹ اپس کا رجسٹریشن کیا جاچکا ہے: ڈاکٹر جتیندر سنگھ
سائنس اور ٹکنالوجی ،زمینی سائنس کے مرکزی وزیر مملکت  ، وزیر اعظم کے دفتر ،عملے ،عوامی شکایات ، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج کہا ہے کہ اسرو نے پچھلے 5 برسو ں کے دوران اپنے تجارتی شعبے کے ذریعہ 19 ملکوں سے تعلق رکھنے والے 177 بیرونی سیٹلائٹ کامیابی سے لانچ کئے ہیں۔
راجیہ سبھا میں ایک سوال کا تحریر ی جواب دیتے ہوئے ڈاکٹر جتیندر سنگھ نے کہا کہ جنوری 2018 سے نومبر 2022 تک اسرو نے آسٹریلیا ، برازیل ،کنیڈا ، کولمبیا ،فن لینڈ ، فرانس ،اسرائیل ، اٹلی ، جاپان ، لتھوینیا ، لگژمبرگ ، ملیشیا ، نیدر لینڈ ، جمہوریہ کوریا،سنگاپور ،اسپین ،سویٹزر لینڈ ، برطانیہ اور امریکہ جیسے ملکوں سے تعلق رکھنے والے 177 بیرونی سیٹلائٹ کو تجارتی معاہدے کے تحت پی ایس ایل وی اور جی ایس ایل وی – ایم کے 3کے ذریعہ کامیابی سے لانچ کیا ہے۔
ڈاکٹر جتیندر سنگھ نے بتایا کہ جنوری 2018 سے نومبر 2022 کے دوران ان 177 بیرونی سیٹلائٹس کو لانچ کرکے تقریباََ 94 ملین امریکی ڈالر اور 46 ملین یور و کا زر مبادلہ حاصل کیا گیا ہے۔
خلاء سے متعلق اصلاحات کے موضوع پر ڈاکٹر جتیندر سنگھ نے کہا کہ اس سیکٹر میں جون 2020 میں بڑی اصلاحات کا اعلان کیا گیا تھا ،جس کا مقصد اس سیکٹر میں غیر سرکاری اداروں کی شرکت کو بڑھانا اور خلائی سرگرمیوں کے لئے ایک تجارتی طریقہ کار تیار کرنا ہے اور یہ سارے اقدامات عالمی خَلائی معیشت میں ملک کی حصہ داری کو بڑھانا ہے ۔
ان اصلاحات کا نتیجہ ایل وی ایم 3 کے ذریعہ 36 ون ویب سیٹلائٹس کالانچ اور حال ہی میں ایک بھارتی پرائیویٹ ادارے میسرز اسکائی روٹ ایرو اسپیس کے ذریعہ ذیلی مدار کے لئے لانچ کی شکل میں سامنے آیا ہے جو اپنی نوعیت کا پہلا لانچ تھا۔
اس کے علاوہ شروع سے آخر تک خلائی سرگرمیوں میں غیرسرکاری اداروں کے فروغ اور امداد کے لئے ‘ ان –اسپیس ’ نامی سنگل ونڈو ایجنسی کے قیام سے اسٹارٹ اپ برادری میں شاندار دلچسپی ظاہرہوئی ہے اور اب تک ‘ان-اسپیس ’ ڈجیٹل پلیٹ فارم پر 111 اسپیس اسٹارٹ اپس کا اندراج کیا جاچکا ہے۔
پچھلے 5 برسوں کے دوران حکومت نے خلائی پروگرام کو مستحکم کرنے اور اسے نئی اونچائیوں تک پہنچانے کے لئے کئی اقدامات کئے ہیں۔ خلائی نظاموںکی تیاری اور استعمال میں قابل قدر پیش رفت حاصل کی گئی ہے ، جو زمینی مشاہدے ،سیٹلائٹ مواصلات اور خلائی سائنس کو فائدہ پہنچا رہے ہیں۔ اس عرصے کے دوران آپریشنل لانچ گاڑیوں کی کامیاب پروازوں ، ان کی تیاری اور استعمال اور مستقبل کی لانچ گاڑیوں کے لئے اہم ٹکنالوجی عناصر کی جانچ وغیرہ کی گئی ہے۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی تعداد بڑھ کر 34.46 کروڑ تک پہنچی
مسلسل چھ دنوں سے روزانہ درج ہونے والے معاملوں کی تعداد 50 ہزار سے بھی کم
97 دنوں کے بعد بھارت میں زیر علاج مریضوں کی تعداد 5 لاکھ سے بھی کم ہوئی
یومیہ متاثرہ مریضوں کی شرح  مسلسل 26 دنوں سے متاثرین کی شرح 5 فیصد سے کم
نئی دلّی ،03جولائی، 2021/
بھارت میں ٹیکہ کاری کی مجموعی تعداد گذشتہ روز34 کروڑ کے نشان کو پار کرگئی۔ آج صبح 7 بجے تک موصولہ عبوری رپورٹ کے مطابق 45,60,088سیشنز کے ذریعے مجموعی طور پر34,46,11,291 ٹیکے لگائے گئے۔ گذشتہ 24 گھنٹوں میں43,99,298ٹیکے لگائے گئے ہیں۔
اس میں مندرجہ ذیل اعداد و شمار شامل ہیں:
|
|
ایچ ایل ڈبلیوز
|
|
پہلی خوراک
|
|
1,02,22,008
|
|
دوسری خوراک
|
|
72,87,445
|
|
ایف ایل ڈبلیوز
|
|
پہلی خوراک
|
|
1,75,60,592
|
|
دوسری خوراک
|
|
95,89,619
|
|
18تا 44 عمر کے افراد
|
|
پہلی خوراک
|
|
9,64,91,993
|
|
دوسری خوراک
|
|
23,80,048
|
|
45 تا 60 عمر کے افراد
|
|
پہلی خوراک
|
|
8,98,65,131
|
|
دوسری خوراک
|
|
1,75,25,281
|
|
60 سال سے زیادہ عمر کے افراد
|
|
پہلی خوراک
|
|
6,86,03,725
|
|
دوسری خوراک
|
|
2,50,85,449
|
|
مجموعی تعداد
|
|
34,46,11,291
کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے پابند عہد ہے۔
گذشتہ 24 گھنٹوں میںبھارت میں 44,111 نئے معاملے درج ہوئے ہیں۔
مسلسل چھ دنوں سے روزانہ نئے معاملے50 ہزار سے بھی کم درج ہورہے ہیں۔ ایسا مرکز اور ریاستوں/ مرکز کے زیر انتظام علاقوں کی پائیدار اور مشترکہ کوششوں کے نتیجے میں ممکن ہوا ہے۔
بھارت میں زیر علاج مریضوں کی تعداد میں مسلسل کمی آرہی ہے۔ملک بھر میں زیر علاج مریضوں کی تعداد4,95,533 رہ گئی ہے، جو 97 دنوں کے بعد 5 لاکھ سے کم ہے۔
گذشتہ 24 گھنٹوں میں زیر علاج مریضوں کی تعداد میں14,104کمی واقع ہوئی ہے اور زیر علاج مریضوں کی تعداد اب ملک بھر کے متاثرہ مریضوں کی مجموعی تعداد کا صرف 1.62 فیصد ہیں۔
اب جبکہ زیادہ سے زیادہ افراد کووڈ-19 انفیکشن سے شفایاب ہورہے ہیں، اس کے سبب بھارت میں 51دنوں سے مسلسلروزانہشفایاب ہونے والے افراد کی تعداد روزانہ نئے معاملوں کی تعداد سے کہیں زیادہ ہے۔گذشتہ 24 گھنٹوں کے دوران57,477 شفایابی کے معاملے درج ہوئے ہیں۔
روزانہ نئے معاملوں کے مقابلے شفایابی کے13ہزار  سے زیادہ معاملےگذشتہ 24 گھنٹوں میں درج ہوئے ہیں۔
وبائی مرض کے آغاز سے متاثرہ افراد میں سے2,96,05,779 ا فراد کووڈ-19 سے پہلے ہی شفایاب ہوچکے ہیں اور گذشتہ 24 گھنٹوں میں57,477مریض شفایاب ہوئے ہیں۔ شفایابی کی مجموعی شرح فی الحال 97.06 فیصد ہے، جس میں مسلسل اضافہ کا رجحان نظر آرہا ہے۔
ملک بھر میں جانچ کی صلاحیت میں خاطر خواہ اضافہ ہوا ہے ،گذشتہ 24 گھنٹوں میں ملک بھر میں مجموعی طور پر18,76,036جانچ کی گئیں۔مجموعی طور پر بھارت میں اب تک 41.64 کروڑ سے زیادہ  جانچ کی جاچکی ہیں۔
اب جبکہ ایک طرف ملک بھر میں جانچ کی صلاحیت میں اضافہ درج ہورہا ہے،تومتاثرہ افراد کی ہفتہ واری تعداد میں بھی کمی مسلسل سامنے آرہی ہے۔ متاثرہ افراد کی ہفتہ واری شرح فی الحال 2.50 فیصد ہےجبکہ متاثرین کی یومیہ شرح آج 2.35 فیصدہوگئی۔ اس میں لگاتار 26دنوں سے 5 فیصد کی کمی آرہی ہے۔
وزیراعظم کا دفتر
وزیراعظم نے کیرالہ میں تھری شور کے مقام پرسیتاراماسوامی مندر کے پروگرام سے خطاب کیا
حالانکہ بھارت ، علامات میں نمایاں ہے ، یہ اس کے علم ودانش اور نظریات میں بستاہے ۔بھارت ، ابدیت کے لئے اپنی جستجومیں بستاہے
ہمارے مندر اورزیارت کے لئے یاترائیں ، صدیوں سے ہمارے سماج کی اقدار اورخوشحالی کی علامتیں رہی ہیں
وزیراعظم ، جناب نریندرمودی نے آج ویڈیوپیغام کے ذریعہ کیرالہ میں تھریشورکے مقام پر سیتاراما سوامی مند ر کے ایک پروگرام سے خطاب کیا ۔ انھوں نے تھریشور پورم فیسٹول کے مقدس موقع پرسبھی کو مبارکباد بھی پیش کی ۔
وزیراعظم نے کیرالہ کی ثقافتی راجدھانی کے طورپر تھریشور کے مقام کا اعتراف کرکے اپنے خطاب کا آغازکیا، جہاں روحانیت ، فلسفہ اورتہوار وں کے ساتھ ساتھ ثقافت ، روایات اورفنون پروان چڑھتے ہیں ۔ وزیر اعظم نے اس بات پرخوشی کااظہارکیاکہ تھریشور، اپنی وراثت اورشناخت کوقائم رکھے ہوئے ہے اورسری سیتاراماسوامی مندر، اس سمت میں ایک تابناک اوردرخشاں مرکز کے طورپرکام کررہاہے ۔
وزیراعظم نے مندرکی توسیع کے بارے میں اپنی خوشی کا اظہارکیا اوراس بات کو نمایاں کیاکہ سونے کی پرت والا گربھ گریہہ بھگوان سری سیتاراما اوربھگوان آیپّا اوربھگوان شیوکو منسوب کیاگیاہے۔ انھوں نے بھگوان ہنومان کے 55فٹ بلند مجسمہ نصب کئے جانے کی بھی ستائش کی اورکمبھ ابھیشیکم کے لئے سبھی کو مبارکباد دی ۔
کلیان خاندان اور شری ٹی ایس کلیان رامن کے گراں قدر تعاون کی ستائش کرتے ہوئے ، اورمندر کے سلسلے میں اپنی پہلے کی ملاقات اورگفتگو کا ذکرکرتے ہوئے ، وزیراعظم نے اس روحانی مسرت کے احساس کا اظہار کیا، جو اس موقع پر انھیں محسوس ہورہی تھی ۔
وزیراعظم نے رائے زنی کی کہ تھریشور اورسری سیتاراماسوامی مندر ، نہ صرف یہ کہ عقیدہ کی معراج  ہیں بلکہ ان سے بھارت کے شعور اور روح کی بھی عکاسی ہوتی ہے ۔ جناب مودی نے قرون وسطیٰ کے دوران ، ملک پرحملوں کے دور کا ذکرکیا۔ وزیراعظم نے کہاکہ جس وقت وہ حملہ آور مندروں کوتباہ کررہے تھے، وہ اس بات سے بے خبر تھے اورحالانکہ بھارت ، علامتوں میں ظاہرہوتاہے لیکن یہ علم ودانش اورنظریات میں بستاہے ۔ انھوں نے مزید کہا کہ بھارت ، ابدیت کے لئے اپنی تلاش وجستجو میں بستاہے ۔ انھوں نے کہا:‘‘بھارت کی روح ، سری سیتاراما سوامی اوربھگوان ایپّا کی شکل میں اپنی بقائے دائمی کا اعلان کررہی ہے ۔ ’’انھوں نے کہا:‘‘ اس دور کے یہ مندراس بات کا اعلان کررہے ہیں کہ ‘‘ایک بھارت –سریشٹھ بھارت ’’ کانظریہ ، ہزاروں سال سے ایک لافانی نظریہ رہاہے ۔ آج ، آزادی کے سنہرے دورمیں ، ہم اس نظریہ کو آگے لے جارہے ہیں اور اپنی وراثت اورورثے پرفخرکرنے کاعہد کررہے ہیں ۔ ’’
وزیراعظم نے اس بات پرخوشی کا اظہار کرتے ہوئے کہ سری سیتاراماسوامی مندر، قدیم بھارت کی عظمت اورشان وشوکت کو محفوظ رکھ رہاہے ، کہاکہ ہمارے مندر اورزیارت گاہوں کے لئے یاترائیں ، صدیوں سے ہمارے معاشرے کی اقدار اورخوشحالی کی علامتیں رہی ہیں ۔اس مندر کے ذریعہ کئے جارہے عوامی فلاح وبہبود کے بہت سے پروگراموں کاخاص طورپر ذکرکرتے ہوئے ، وزیراعظم نے کہاکہ ایک ایسا نظام قائم ہے کہ جس کے مطابق معاشرے سے وصول کئے گئے وسائل کو ، خدمت کی شکل میں لوٹایاجارہاہے ۔ انھوں نے مندر کی منتظمہ کمیٹی پرزوردیاکہ وہ ان کوششوں کو خواہ یہ شری ان ابھیان ہو، سووچھتا ابھیان ہو، یا قدرتی طریقے سے کاشتکاری کرنے کی خاطر، عوام میں بیداری پیداکرنے کا ابھیان ہو ملک کی قراردادوں میں شامل کریں ۔ اپنے خطاب کو مکمل کرتے ہوئے ، وزیراعظم نے اس بات پرراحت کااظہارکیا کہ شری سری سیتاراما سوامی جی کا آشیرواد ہرکسی کو ملے گا جبکہ ملک کے اہداف ا ور قراردادوں کوحقیقت کی شکل دینے کے مقصد سے کام جاری ہے ۔
وزیراعظم کا دفتر
وزیر اعظم نے نئی دہلی میں اپنی رہائش گاہ پر بچوں کے ساتھ رکشا بندھن منایا
وزیر اعظم جناب نریندر مودی نے نئی دہلی میں اپنی رہائش گاہ پر بچوں کے ساتھ رکشا بندھن منایا۔
وزیر اعظم نے ایک ٹویٹ میں اس موقع کی جھلکیاں شیئر کیں اور کہا کہ؛
’’ان بچوں کے ساتھ ایک بہت ہی خاص رکشا بندھن...‘‘
۔۔۔۔۔۔۔۔۔۔۔
ش ح۔ا گ۔ن ا۔
U-9028
(
امور صارفین، خوراک اور عوامی تقسیم کی وزارت
مونگ کی دال کی کل ہند اوسط خردہ قیمت میں تین اعشاریہ 86 فیصد کی گراو ٹ کی اطلاع
مرکز کے اقدامات کے سبب دالوں کی قیمتوں میں کمی کارجحان
مرکز نے بلارکاوٹ اور خوش اسلوبی سے درآمدات کو یقینی بنانے کے لئے 15 مئی 2021 سے مفت زمرے کے تحت توہر ، اڑد اور مونگ کی درآمد کی اجازت دی
حکومت نے لازمی غذائی اشیا کی گھریلو فراہمی کو بڑھانے اور قیمتوں کو مستحکم کرنے کے لئے بہت سے سرگرم اقدامات کئے ہیں۔ ان اقدامات کی وجہ سے مونگ کی دال کی قیمت میں تیزی سے گراوٹ آئی ہے۔
صارفین کے امور کے محکمے کے سرکاری اعدادوشمار کے مطابق مونگ دال کی کل ہند اوسط خردہ قیمت 28 فروری 2022 کو 102.36 فی کلوگرام روپے ہے ، جو 28 فروری 2021 کو 106.47 فی کلوگرام روپے تھی۔
مئی 2021 میں لازمی خوردنی اشیا کی قیمتوں کی نگرانی کے لئے ریاستوں اور مرکز کے زیر انتظام علاقوں کو ایڈوائزری جاری کی گئی تھی اور لازمی اشیا کے قانون 1955 کے تحت مل مالکان ،درآمد کاروں اور تاجروں کے ذریعہ دالوں کی ذخیرہ اندوزی کو یقینی بنانے کے لئے بھی ایڈوائزری جاری کی گئی تھی۔مونگ کو چھوڑ کر سبھی دالوں پر ذخیرے کی حد کے نفاذ کو دو جولائی 2021 کو نوٹیفائی کیا گیا تھا۔ اس کے بعد 19 جولائی 2021 کو ایک ترمیم شدہ آرڈر جاری کیا گیا تھا ،جس کے تحت 31 اکتوبر 2021 تک کی مدت کے لئے توہر ،اڑد ،مسور اور چنا جیسی چار دالوں پر اسٹاک کی حد مقرر کردی گئی تھی۔
دالوں کی فراہمی کو بہتر بنانے اور ان کی قیمتوں کو مستحکم کرنے کے لئے حکومت نے بلارکاوٹ اور خوش اسلوبی سے درآمدات کو یقینی بنانے کی خاطر 31 اکتوبر 2021 تک فری زمرے کے تحت توہر ،اڑد اور مونگ کی درآمد کی اجازت دے دی ہے۔ اس کے بعد توہر اور اڑد کی درآمد کے معاملے میں مفت نظام کو 31 مارچ 2022 تک وسعت دی گئی تھی۔اس پالیسی اقدام کے نتیجے میں کافی سہولت حاصل ہوئی ہے اور متعلقہ محکموں / تنظیموں کے ذریعہ نفاذ کی قریبی نگرانی ممکن ہوپائی ہے۔درآمدپالیسی کے اقدامات کے نتیجے میں گزشتہ دوسال کی اسی مدت کے مقابلے میں توہر ، اڑد اور مونگ کی درآمد میں خاطر خواہ اضافہ دیکھنے کو ملاہے۔
وزیراعظم کا دفتر
وزیر اعظم نے آشی چوکسی کو 50 میٹر رائفل تھری پوزیشن خواتین شوٹنگ میں کانسی کا تمغہ جیتنے پر مبارکباد دی
وزیراعظم جناب نریندر مودی نے ایشین گیمز میں خواتین کی 50 میٹر رائفل تھری پوزیشن شوٹنگ میں کانسی کا تمغہ جیتنے پر شوٹر آشی چوکسی کو مبارکباد دی ہے۔
وزیر اعظم نے ایکس پر پوسٹ کیا۔
’’ خواتین کی شوٹنگ میں 50 میٹر رائفل تھری پوزیشن میں کانسی کا تمغہ جیتنے پر آشی چوکسی کو مبارکباد! انھوں نے غیر معمولی تحمل اور لگن کا مظاہرہ کیا ہے۔ خدا کرے کہ وہ یوں ہی درخشاں رہیں اور آنے والی نسلوں کو متاثر کرتی رہیں۔‘‘
وزارت دفاع
چیف آف ڈفینس اسٹاف نے جے پور میں قائم جنوب مغربی کمان کا دورہ کیا
چیف آف ڈفینس اسٹاف  جنرل انل چوہان نے 23 جون 2023 کو جے پور میں قائم جنوب مغربی کمان کا دورہ کیا۔ جنرل آفیسر کمانڈنگ اِن چیف، جنوب مغربی کمان لیفٹیننٹ جنرل بی ایس راجو کے ذریعہ ان کا استقبال کیا گیا۔ دورے کے دوران، سی ڈی ایس نے بھارتی بری فوج اور بھارتی بحریہ کے سینئر افسران سے بات چیت کی۔ انہوں نے کمان سے متعلق آپریشنل پہلوؤں پر بھی تبادلہ خیال کیا۔
افسران سے خطاب کرتے ہوئے، سی ڈی ایس نے افواج کے اشتراک کو مضبوط بنانے، وسائل کی تخصیص میں اضافہ کرنے اور مسلح افواج کے درمیان تال میل اور جدید کاری کی اہمیت کو اجاگر کرنے کے مقصد سے ایک ماحول تیار کرنے کے لیے مسلح افواج کی عہدبندگی پر زور دیا۔ انہوں نے سپاہیوں کو موجودہ دور میں تیار رہنے ، ازسر متحرک ہونے اور اپنی معنویت بنائے رکھنے کی تلقین کی اور دفاع کے شعبے میں آتم نربھرتا کے اہم کردار کو اجاگر کیا۔ انہوں نے زور دیتے ہوئے کہا کہ سپاہیوں کو اطلاعاتی تکنالوجی میں تازہ ترین رجحانات، ابھرتے ہوئے سائبر خطرات اور اس سے نمٹنے کے اقدامات سے خود کو باخبر رکھنا چاہئے۔ انہوں نے کمان کی آپریشنل تیاری کے لیے ستائش کی اور تمام رینکس کو عمدگی کے حصول کا سلسلہ جاری رکھنے کی نصیحت کی۔
سٹرک ٹرانسپورٹ اور شاہراہوں کی وزارت
سڑک کے منصوبوں کی حالت
سڑک ٹرانسپورٹ اور شاہراہوں کے مرکزی وزیر جناب نتن گڈکری نے لوک سبھا میں ایک تحریری جواب میں بتایا کہ سڑک ٹرانسپورٹ اور شاہراہوں کی وزارت بنیادی طور پر قومی شاہراہوں  کی ترقی اور دیکھ بھال کے لیے ذمہ دار ہے۔ 79,789 کروڑ روپے کے 6270 کلومیٹر لمبے 202 قومی شاہراہ کے پروجیکٹ نفاذ کے مرحلے میں ہیں۔10,992کروڑ روپے کے 474 کلومیٹر لمبائی کے 42 این ایچ  پروجیکٹس بولی کے مرحلے میں ہیں اور3,816 کروڑ روپے کے 245 کلومیٹر کی لمبائی کے 11 این ایچ پروجیکٹس ریاست مہاراشٹر میں مقررہ تاریخ کے اعلان کے مرحلے پر ہیں۔ ان منصوبوں کی تعمیر کی مدت مقررہ تاریخ سے 30-18 ماہ کے درمیان ہے۔
وزیراعظم کا دفتر
وزیراعظمم نے تارردیو، ممبئی میں عمارت میں لگی آگ کے سبب ہلاکتوں پر تعزیت کا اظہار کیا
پی ایم این آر ایف سے امددی رقم منظور
وزیراعظم جناب نریندر مودی نے ممبئی کے تاردیو میں ایک عمارت میں آگ لگنے کے سبب ہونے والی ہلاکتوں پر رنج و غم کا اظہار کیا ہے۔ انھوں نے سوگوار کنبوں سے اظہار تعزیت کیا اور زخمیوں کی جلد صحت یابی کی دعا کی۔
انھوں نےحادثے میں جان گنوانے والے افراد کے کنبوں کو پی ایم این آر ایف سے دو دو لاکھ روپے امداد دینے کی بھی منظوری دی۔ زخمیوں کو فی کس 50 ہزار روپے دئیے جائیں گے۔
اپنے ایک ٹوئیٹ میں وزیراعظم نے کہا:
’’ممبئی کےتاردیو میں عمارت میں لگی آگ سے رنجیدہ ہوں۔ جان گنوانے والے افراد کے کنبوں کے تئیں اظہار تعزیت اور زخمیوں کے جلد صحت یاب ہونے کی دعا کرتا ہوں:PM @narendramodi
ممبئی کے تاردیو میں لگی آگ کے سبب جان گنوانے والوں کے لواحقین کو پی ایم این آر ایف کی جانب سے دو دو لاکھ روپے کی امدادی رقم فراہم کرائی جائے گی۔ زخمیوں کو فی کس50 ہزار روپے دئیے جائیں گے: PM @narendramodi‘‘
امور صارفین، خوراک اور عوامی تقسیم کی وزارت
خریف مارکیٹنگ سیزن 21-2020 کے دورا ن کم از کم امدادی قیمت  کی کارروائیاں
نئی دہلی،10دسمبر 2020: موجودہ خریف مارکیٹنگ سیزن کے ایم ایس 21-2020 کے دوران ، حکومت نے اپنی موجودہ کم از کم امدادی قیمت اسکیموں کے مطابق کسانوں سے ایم ایس پی پر خریف 21-2020 فصلوں کی خرید جاری رکھے ہوئے ہے۔
خریف21-2020 کے لئے دھان کی خریداری، پنجاب، ہریانہ، اترپردیش، تلنگانہ، اتراکھنڈ، تمل ناڈو ، چندی گڑھ ، جموں و کشمیر ، کیرل ، گجرات، آندھراپردیش، چھتیس گڑھ،اڈیشہ، مدھیہ پردیش، بہار اور مہاراشٹر کی ریاستو ں نیز مرکز کے زیر انتظام علاقوں میں آسانی سے جاری ہیں۔ گزشتہ سال کے 298.79 ایل ایم ٹی کے مقابلے میں اس سال 9 دسمبر 2020تک 362.31 ایل ایم ٹی سے زیادہ دھان کی خریداری کی جاچکی ہے او ر اس طرح گزشتہ سال کے مقابلہ میں دھان کی خریداری میں 21.25فی صد کا اضافہ درج کیا گیا ہے۔ 362.31ایل ایم ٹی کی کل خرید میں سے اکیلے پنجاب نے ریاست میں سرکاری خرید میں 202.77 ایل ایم ٹی کا تعاون دیا ہے، جو کل خرید کا 55.96فی صد ہے۔
کل 68405.39 کروڑ روپئے کے ایم ایس پی کی قدر کے ساتھ فی الحال جاری کے ایم ایس خرید کے عمل سے تقریباً 38.62 لاکھ کسانوں کو فائدہ ہوچکا ہے۔
اس کے علاوہ ریاستوں سے تجویز کی بنیاد پر خریف مارکٹنگ سیزن 2020 کے لئے تمل ناڈو ، کرناٹک، مہاراشٹر، تلنگانہ، گجرات ، ہریانہ ، اترپردیش، اڈیشہ، راجستھان اور آندھراپردیش سے قیمت کی امدادی اسکیم  کے تحت48.11 لاکھ میٹرک ٹن دال اور تلہن کی خرید کے لئے منظوری دی گئی تھی۔ اس کےعلاوہ آندھراپردیش ، کرناٹک ، تمل ناڈو اور کیرالہ کے لئے کھوپرے  کی 1.23 لاکھ میٹرک ٹن کی خرید کو بھی منظوری دی گئی۔پی ایس ایس کے تحت دیگر ریاستوں نیز مرکز کے زیر انتظام علاقوں سے خرید کی تجاویز کی موصولی پر دال، تلہن اور کھوپرے کے لئے بھی منظوری دی جائے گی تاکہ نوٹیفائیڈ فصل کی مدت کے دوران بازار کی قیمت ایم ایس پی سے کم ہونے کی حالت میں سال 21-2020 کے لئے نوٹیفائیڈ ایم ایس پی کی بنیاد پر ان فصلوں کے ایف اے کیو گریڈ کی خرید ، ریاست کی طرف سے مقررہ خرید ایجنسیوں کے توسط سے مرکزی نوڈل ایجنسیوں کے ذریعہ متعلقہ ریاستوں نیز مرکز کے زیر انتظام علاقوں میں براہ راست رجسٹرڈ کسانوں سے کی جاسکے۔
09 دسمبر 2020 تک سرکار نے اپنی نوڈل ایجنسیوں کے توسط سے 799.99 کروڑ روپئے کی ایم ایس پی والی مونگ، اڑد، مونگ پھلی اور سویابین کی 148883.39 میٹرک ٹن کی خرید کی جس سے تمل ناڈو، مہاراشٹر، گجرات، ہریانہ اور راجستھان کے 84178 کسانوں کو فائدہ ہوا۔
اسی طرح 9 دسمبر 2020 تک 52.40 کروڑ روپئے کے ایم ایس پی پر 5089 میٹرک ٹن کھوپرے  کی خرید کی گئی ہے جس سے کرناٹک اور تمل ناڈو کے3,961 کسانوں کو فائدہ ہوا ہے جبکہ پچھلے سال اسی مدت کے دوران 293.34 میٹرک ٹن کھوپرے کی خرید کی گئی تھی۔ کھوپرے اور اڑد کے سلسلے میں زیادہ تر بڑی پیداواری ریاستوں میں قیمتیں ایم ایس پی سے زیادہ ہیں۔ متعلقہ ریاست نیز مرکز کے زیر انتظام علاقوں کی حکومتوں خریف کی فصل دال اور تلہن کے سلسلے میں آمد کی بنیاد پر متعلقہ ریاستوں کے ذریعہ طے کی گئی تاریخ سے خرید شروع کرنے کے لئے ضروری انتظامات میں مصروف ہیں۔
پنجاب، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھراپردیش، اڈیشہ اور کرناٹک ریاستوں میں ایم ایس پی کے تحت بیج کپاس  کی خرید کا عمل حسب معمول جاری ہے۔ 9 دسمبر 2020 تک کپاس کی 4357242 گانٹھیں خریدی کی گئی جن کی قیمت 12750.42 کروڑ روپئے ہے جس سے 846583 کسانوں کو فائدہ ہوا ہے۔
وزارت دفاع
آئی این ایس راجپوت 21 مئی 2021 کو کام سے آزاد ہوگا
مورخہ 21 کو ہندوستانی بحریہ کے پہلے تباہ کن آئی این ایس راجپوت کے کام سے آزاد ہونے کے ساتھ ہی ایک شاندار دور کا خاتمہ ہو جائے گا۔ اُس وقت کے یو ایس ایس آر کے ذریعے تیار کردہ کشین درجہ کے تباہ کن جنگی جہاز آئی این ایس راجپوت کو مورخہ 04 مئی 1980 کو بحریہ میں شامل کیا گیا تھا اور اس نے 41 برسوں سے زیادہ وقت تک ہندوستانی بحریہ میں اہم تعاون فراہم کیا۔ آئی این ایس راجپوت کو اب وشاکھاپٹنم کے بحریہ کے ڈاک یارڈ میں ایک تقریب میں کام سے آزاد کیا جائے گا۔ فی الحال جاری کووڈ-19 وبائی مرض کے سبب یہ تقریب سادے طریقے سے منعقد کی جائے گی جس دوران صرف افسران اور کشتی بان ہی کووڈ پروٹوکول کی سختی سے تعمیل کے درمیان شرکت کریں گے۔
آئی این ایس راجپوت کی تعمیر نیکولیف  میں 61 کمیونرڈ شپ یارڈ میں ان کے بنیادی روسی نام ’نادیجھنی‘ کے طور پر کی گئی تھی، جس کا مطلب ’امید‘ ہوتا ہے۔ اس جہاز کی تعمیر مورخہ 11 ستمبر 1976 کو شروع کی گئی تھی اور اس کو 17 ستمبر 1977 کو لانچ کیا گیا تھا۔ اس جہاز کو مورخہ 04 مئی 1980 کو پوٹی، جارجیا میں عزت مآب آئی کے گجرال، سوویت سنگھ میں ہندوستان کے سفیر، نے آئی این ایس راجپوت کے طور پر کمیشن کیا تھا۔ کیپٹن گلاب موہن لال ہیرا نندانی آئی این ایس راجپوت کے پہلے کمانڈنگ آفیسر بنے تھے۔ ملک کی شاندار خدمت کی اپنی چار دہائیوں میں اس جنگی جہاز کو مغربی اور مشرقی دونوں بیڑوں میں خدمات فراہم کرنے کا اعزاز حاصل ہے۔
اپنے من اور عزم کے اٹوٹ جذبہ میں درج ’راج کرے گا راجپوت‘ کے اصولی جملہ کے ساتھ آئی این ایس راجپوت کی بہادر ٹیم ملک کی سالمیت اور سمندری مفادات کی حفاظت کرنے میں ہمیشہ محتاط اور تیار رہی ہے۔ اس جہاز نے ملک کو محفوظ رکھنے کے مقصد سے کئی مہم میں حصہ لیا ہے۔ ان میں سے کچھ- آئی پی کے ایف کی مدد کے لیے سری لنکا سے آپریشن امن، سری لنکا کے ساحل پر گشتی سے متعلق ڈیوٹی کے لیے آپریشن پون، مالدیپ سے یرغمال کی صورتحال کو حل کرنے کے لیے آپریشن کیکٹس اور لکشدیپ سے آپریشن کروز نیسٹ- شامل ہیں۔ اس کے علاوہ جہاز نے کئی دو طرفہ اور کثیر ملکی مشقوں میں حصہ لیا۔ یہ جنگی جہاز ہندوستانی فوج کی ایک ریجمنٹ، راجپوت ریجمنٹ سے وابستہ ہندوستانی بحریہ کا پہلا جنگی جہاز بھی تھا۔
اپنے شاندار 41 برسوں میں جہاز میں 31 کمانڈنگ افسران تھے، جہاز کے آخری کمانڈنگ افسر نے مورخہ 14 اگست 2019 کو جہاز کا کام سنبھالا تھا۔ مورخہ 21 مئی کو سورج غروب ہونے کے ساتھ ہی بحریہ کے اینسائن اور کمیشننگ پیننٹ کو آخری بار آئی این ایس راجپوت پر سوار کیا جائے گا جو کہ کام سے آزاد ہونے کی علامت ہے۔